Dilecte sanctemoniali Eldecardi. Ego Hildeboldus sacerdos (dono) quamdam villam [vineam ?] sitam in pago Matisconense, in agro Salorniacense, in villa Liviniaci. Terminatur a mane via publica, a medio die terra Sancti Petri Luxoviensis, a sero via publica, a circio terra Sancti Petri. Hujus medietatem vinee, quam de medio planto conquisivi, Heldecardi dono eo pacto ut post meum decessum in vita sua teneat; post ejus excessum, ad mensam fratrum in ecclesia Beati Vincentii perveniat, et investitum unoquoque anno dimidium modium vini rectoribus Sancti Vincentii abhinc reddat. Et dono supradicte femine, in villa Dasciaco, quicquid de Andrea conquisivi, et in villa Castanedi vineam unam quam de Pontione conquisivi, et aliam vineam quam de Adalelmo et Constantino conquisivi, eo pacto ut in vita sua teneat et rectoribus Sancti Vincentii unoquoque anno dimidium modium vini persolvat, et post ejus excessum ad Sanctum Vincentium perveniant. S. Hildeboldi presbiteri. S. Adonis. S. Aymonis. S. Odonis. S. Mercurii. S. Duranni.